钦定古今图书集成/明伦汇编/闺媛典/第185卷 > 冯惟直妻陈氏
## 钦定古今图书集成/明伦汇编/闺媛典/第185卷 > 冯惟直妻陈氏

按《青州府志》：“陈氏，益都人，尚书陈经女。生三月，不能
啼。既长，沉默寡言，专习女红，无所嗜好，父母钟爱之。
年十九，适冯惟直。二十三，夫亡，抚尸恸哭曰：‘妾有遗
腹五月，不敢从死。既而生子不育，乃朝夕求自尽，家
人每踪迹之，得不死。已乃归父母家，剪发茹素，独居
一室，家人罕睹其面。偶节序回拜家庙，哭声痛切，闻’”
者泣下。万历三十九年旌表。